 Ọpọlọpọ àwọn ayédèrú òògùn tí ó wà ní ìta ni ó ń fa ìkùnà tí ó lágbára jù fún ipa láti mú òpin bá àìsàn ibà Akọṣẹmọṣẹ kan nínú ètò ìlera làti fásitì Obafemi Awolowo, Ile-Ife, Ọjọgbọn Adedeji Onayade, sọ pé a ti ń sún mọ òpin àìsàn ibà ní Naijiria, ṣùgbọn, a ní láti ṣe àwọn ìṣọra kọọkan. Ọjọgbọn náà ṣàlàyé pé a gbọdọ ri i pé àwọn aláboyún àti ọmọ ọwọ sí ọdún márùń un gbọdọ máa lo àwọn ẹfọn tí wọn fi òògùn tó ń pa kòkòrò sí tí wón bá ti fẹ sùn. Mínísítà fún èto ìlera ní orílẹ-èdè Naijiria ọjọgbọn Isaac Adewole sọ wí pé ọpọlọpọ àwọn ayédèrú òògùn tí ó wà ní ìta ni ó ń fa ìkùna tí ó lágbára jù fún ipa láti mú òpin bá àìsàn ibà ní orílẹ-èdè yí. Àwọn iròyin tì ẹ leè ní ìfẹ síí: Ibi tí iṣẹ dé dúró Àjọ àgbáyé tí ó ń rí sí ìlera sọ wí pé àìsàn ibà ń pa ọmọdé kọọkan ní ìṣẹjú méjìméjì. Mẹsàń nínú ènìyàn mẹwàá tí àìsàn ibà bá pa ni ó jẹ ọmọ ilẹ Afrika. Ní orílẹ-èdè Naijiria, ẹka ilé iṣẹ ìjọba tí ó ń rí sí ìlera sọ wí pé mẹtàdínlọgbọn nínú ọgọrùn un ènìyàn ni àìsàn ibà ń bá jà. Mínísítà Adewole sọ wí pé tí Naijiria bá kápá iba, àìsàn náà yóò fẹẹ tán ní Afrika. Kí ló dé gan an, tí àìsàn ibà kò tíì lọ pátápátá láti igbà tí a ti ń ba a jà ní orílẹ èdè Naijiria? Ọjọgbọn Onayade sọ wí pé àwọn ẹfọn tí ó ń fa ibà ti ní agbára àtakò sí ọpọlọpọ àwọn òògùn ibà tó wà níta. Sùgbọn ó gbà pé, ọpọlọpọ ǹkan ni a lè ṣe láti ríi pé àìsàn ibà lọ pátápátá. Ohun tí ó yẹ ní ṣíṣe Àwọn wo ni àìsàn ibà burújù lára wọn? Ọjọgbọn Onayade ní àwọn aláboyún àti àwọn ọmọ ọwọ títí dé ọmọ ọdún márùń ni. Ó ní àwọn wọnyí ni àìsàn ibà máa ń ṣe ikú pa ní ọdọọdún jù. Àwọn aláboyún àti ọmọ ọwọ sí ọdún márùń gbọdọ máa lo àpò ẹfọn tí wọn fi òògùn tó ń pa kòkòrò sí tí wón bá ti fẹ sùn. Àyájọ ọjọ àìsàn ibà ló máa ń wáyé ní ọjọ karùndínlọgbọn oṣù kẹrin ní ọdọọdún. Ní ti ọdún yìí, bí a ṣe lè dópin àìsàn náà ni ó gbayé kan, tí ọpọlọpọ àwọn ènìyàn ń fi èró ọkan wọn hàn lórí àìsàn náà. Òní tí ń ṣe àyájọ ọjọ àìsàn ibà, jẹ ọjọ àkíyèsi. : Àyájọ Ibà: Ònà àbáyọ sí ikú ọmọdé àtàgbà lásìkó yìí 